Diari Oficial de la Generalitat Valenciana


Sumari del DOGV 9327, del 28-04-2022 (2022/3503)

Informació pública convocatòria de l'alçament d'actes prèvies a l'ocupació de les finques afectades pel projecte de línia elèctrica aèria/subterrània (cable) de tensió nominal 220 kV de doble circuit per a fer entrada/eixida en la nova subestació transformadora de 220/66 kV, denominada «ST El Serrallo», des de la línia 220 kV La Plana - El Ingenio, al terme municipal de Castelló de la Plana. Expedient ATLINE/2018/29/12-JUEXPR/2021/6/12.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9327

Data del DOGV
:   28-04-2022

Secció del DOGV
:   V. ANUNCIS - C) ALTRES ASSUMPTES

Número del document
:   2022/3503


Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Anunci

Informació pública convocatòria de l'alçament d'actes prèvies a l'ocupació de les finques afectades pel projecte de línia elèctrica aèria/subterrània (cable) de tensió nominal 220 kV de doble circuit per a fer entrada/eixida en la nova subestació transformadora de 220/66 kV, denominada «ST El Serrallo», des de la línia 220 kV La Plana - El Ingenio, al terme municipal de Castelló de la Plana. Expedient ATLINE/2018/29/12-JUEXPR/2021/6/12. [2022/3503]  
En data 15 de novembre de 2021, la directora general d'Indústria, Energia i Mines va dictar una resolució per la qual va concedir a Red Eléctrica de España, SA Unipersonal (d'ara en avant, també REE), l'autorització administrativa prèvia, l'autorització administrativa de construcció i es va declarar en concret la utilitat pública del projecte de línia elèctrica aèria/subterrània (cable) de tensió nominal 220 kV de doble circuit per a fer entrada/eixida en la nova subestació transformadora de 220/66 kV, denominada «ST El Serrallo», des de la línia 220 kV La Plana - El Ingenio, que discorre pel terme municipal de Castelló de la Plana.  
Aquesta declaració d'utilitat pública, d'acord amb el que es disposa en l'article 56 de la Llei 24/2013, de 26 de desembre, del sector elèctric, porta implícita la necessitat d'ocupació dels béns i drets afectats i implica la urgent ocupació d'aquests a l'efecte de l'art. 52 de la Llei d'expropiació forçosa i 149 de l'RD 1955/2000, d'1 de desembre.  
  
En virtut d'això, el cap del Servei Territorial d'Indústria, Energia i Mines de Castelló, en compliment del que es disposa en l'esmentat article 52 de la Llei d'expropiació forçosa, notifica als titulars dels béns i drets afectats a l'ajuntament on radiquen les finques afectades, com a punt de reunió per a, de conformitat amb el procediment que estableix l'article esmentat, dur a terme l'alçament d'actes prèvies a l'ocupació i, si pertoca, les d'ocupació definitiva.  
  
Totes les persones interessades, així com les persones que siguen titulars de qualssevol classes de drets o interessos sobre els béns afectats, hauran d'acudir personalment o representades per una persona degudament autoritzada, aportant els documents acreditatius de la seua titularitat i l'últim rebut de la contribució; podran anar acompanyades dels seus perits i un notari, si ho estimen oportú, amb despeses a costa seua.  
L'alçament d'actes tindrà lloc els dies 30 i 31 de maig de 2022, en l'edifici Menador, aula 116, en la plaça Hort dels Corders, 4, de Castelló de la Plana.  
L'ordre d'alçament d'actes es comunicarà a cada persona interessada mitjançant l'oportuna cèdula de citació. La relació de persones titulars convocades figurarà al tauler d'edictes dels ajuntaments assenyalats i en l'annex.  
  
  
  
  
  
  
  
  
  
  
  
  
  
  
  
  
  
  
Castelló de la Plana, 19 d'abril de 2022.- El cap del Servei Territorial d'Indústria, Energia i Mines: Gerardo Nebot García.